CELEX: 32010R0114
Language: bg
Date: 2010-02-09 00:00:00
Title: Регламент (ЕС) № 114/2010 на Комисията от 9 февруари 2010 година за изменение на Регламент (ЕО) № 2229/2004 по отношение на срока, предоставен на ЕОБХ за представянето на становище по проектите на докладите за преглед на активните вещества с ясни индикации за липса на вредни въздействия (Текст от значение за ЕИП)

10.2.2010   
            
            
               BG
            
            
               Официален вестник на Европейския съюз
            
            
               L 37/12
            
         РЕГЛАМЕНТ (ЕС) № 114/2010 НА КОМИСИЯТА
   от 9 февруари 2010 година
   за изменение на Регламент (ЕО) № 2229/2004 по отношение на срока, предоставен на ЕОБХ за представянето на становище по проектите на докладите за преглед на активните вещества с ясни индикации за липса на вредни въздействия
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2, втора алинея от нея,
   като има предвид, че:
   
               (1)
            
            
               В съответствие с член 24б от Регламент (ЕО) № 2229/2004 на Комисията от 3 декември 2004 г. относно определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (2), ако има ясни индикации, че може да се очаква активно вещество да няма вредни въздействия върху човешкото здраве или здравето на животните, или върху подпочвената вода, или неприемливо въздействие върху околната среда, активното вещество може да бъде включено в приложение I към Директива 91/414/ЕИО, без ЕОБХ да е бил консултиран предварително.
            
         
               (2)
            
            
               В случай че активно вещество е включено в съответствие с член 24б от Регламент (ЕО) № 2229/2004, без да е бил консултиран ЕОБХ, в член 25а от същата директива се предвижда, че ЕОБХ следва да представи становището си по проект на доклада за преглед най-късно до 31 декември 2010 г.
            
         
               (3)
            
            
               Предвид броя на активните вещества, които бяха включени в съответствие с член 24б от Регламент (ЕО) № 2229/2004, е необходимо на ЕОБХ да се предостави повече време, за да представи становището си. По отношение на съответните активни вещества са налице ясни индикации, че те нямат вредни въздействия. Като се имат предвид посочените обстоятелства, е целесъобразно срокът, в рамките на който ЕОБХ трябва да представи становището си, да бъде удължен до 31 декември 2012 г.
            
         
               (4)
            
            
               Поради това Регламент (ЕО) № 2229/2004 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 25а от Регламент (ЕО) № 2229/2004 думите „31 декември 2010 г.“ се заменят с „31 декември 2012 г.“.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 февруари 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 379, 24.12.2004 г., стр. 13.